Devi Asmarani

Devi Asmarani (lahèr 28 April 1972) panèka panolès lèpas bân kolumnis Indonèsia. Panjânnângèpon mènangka pèmpènan rèdhaksi sarta sala sèttong sè maddhek mèdia Magdalene, sè ngangka' parkara-parkara sè akaidhân bi' bini'an bân kabhârâghâmân gènder. Devi narèma pènyalèyan SK Trimurti ḍâri Aliansi Jurnalis Independen è taon 2018 polana usahana dâlem nyowara’aghi parkara-parkara bini'an. Panjânnângèpon jhughân ètettepaghi mènangka UNDP Indonesia Changemaker è taon 2024 polana kabhâghussanna ḍâlem ngembangaghi jurnalisme sè progrèsif sarta sènsitif gènder.

Sabelumma maddhek Magdalene abâreng Hera Diani è taon 2013, Panjânnângèpon ampon alako mènangka jurnalis bân korespondèn ghâbây pan-berampan mèdia salama lebbi ḍâri lèma bellas taon.

 Kaoḍiân Awwâl bân Pandidighân 
Devi lahèr è Jakarta è tangghâl 28 April 1972. Panjânnângèpon rajâ è Jakarta sarta è pan-berampan kottha è Indonesia. Kalakoânna rammaèpon mènangka paghâwai bank pamarènta maharussaghi panèka sarta kalowargana pindha-pindha kota sabbhen tèllo' kantos empa' taon. Panjânnângèpon pèrna enneng è Kalimantan bân Sulawèsi sabelumma saterrossa abâli ḍâ' Jakarta bâkto SMP. Panjânnângèpon marèna pandidighân SMA è Ohio polana nuro' partokeran ajjhâr è ka'ḍissa. Salastarèna SMA è Amerika, panèka nerrosaghi kuliah sarjana è dâlem biḍâng jurnalisme è Universitas North Alabama. Devi abâli dâ' Indonesia salastarèna lulus ḍâri universitas. È taon 2016, Panjânnângèpon pèrna abâli dâ' Amerika polè, teppa'na è Washington DC, ghâbây nuro' lakèna sè alako salama sakitar sèttong taon è ka'ḍissa. Bâkto enneng è Washington DC jârèya, Panjânnângèpon pèrna nuro' program panolèsan fiksi è Universitas John Hopkins.

 Sombher